Birger Magnus

Birger Magnus (født 8. april 1955) er en norsk næringslivsleder. Han er styreleder i NRK og Hafslund ASA, og var tidligere også styreleder i Storebrand ASA og Statoil Fuel & Retail. Han er dessuten styreleder i oppstartselskapene Oda, XENETA og Working Group Two, samt Holmenkollen Skifestival og stiftelsen Aktiv mot kreft.

Magnus var i årene 1996–2009 konserndirektør i Schibsted. Han var styreleder i Aftonbladet, Svenska Dagbladet, 20 min Holding, Aftenposten, VG og Media Norge. Magnus var før det partner i konsulentselskapet McKinsey & Company.

Birger Magnus er utdannet sivilingeniør fra Norges tekniske høgskole, og har en master of business administration fra den franske skolen Insead. 

Han ble i 1980 gift med Siri Hatlen.

Referanser 

Norske konsernsjefer
Norske sivilingeniører
Alumni fra INSEAD
Alumni fra NTNU
Personer tilknyttet McKinsey
Forretningsstrategi
Personer tilknyttet Storebrand